**ТЕХНИЧЕСКИ СПЕЦИФИКАЦИИ**

ПО ОБОСОБЕНА ПОЗИЦИЯ № 1

1. СУ „Св. Климент Охридски“ застрахова сградния си фонд в качеството на собственик и лице, на което е възложено стопанисването на имоти публична държавна собственост.
2. Застраховката на **недвижимото имущество** следва да обезщетява при пълна загуба и/или частични повреди поне следствие на следните рискове:

а.) пожар и последиците от гасенето му;

б.) природни бедствия /наводнение в следствие на проливен дъжд и сняг, щети от естествено натрупване на сняг или лед, експлозия, имплозия, буря, ураган, градушка, удар от мълния, наводнение, пороен дъжд, свличане или срутване на земни пластове, падащи дървета или клони, включително и в следствие от природни бедствия, други природни бедствия/;

в.) щети в резултат на спукване или авария на фиксирани мрежи за пренос на вода, природен газ, електрическа или топлинна енергия;

г.) земетресение;

д.) късо съединение на електрически инсталации и уреди или токов удар.

е.) удар от самолет или друг летателен апарат или предмети падащи от тях;

ж.) щети от оставени отворени водопроводни кранове;

з.) удар със застрахованото имущество на ППС, животно, непринадлежащо или не под контрола на застрахования или лице на служба при него;

и.) злоумишлени действия на трети лица /вандализъм/, включително злоумишлен палеж и злоумишлена експлозия;

й.) тероризъм (за сградата на Ректората)

к.) допълнителни разходи, произтичащи от събитията по букви от „а“ до „й“, включително за разчистване терена на унищожено и повредено имущество.

л.) Кражба и кражба чрез взлом.

1. Застраховката на **движимото имущество** следва да обезщетява при пълна загуба и/или частични повреди следствие на следните рискове:

а.) пожар и последиците от гасенето му, мълния, експлозия и имплозия, удар от летателни апарати или от падащи от тях части и предмети;

б.) буря, ураган, увреждане от падащи клони и дървета;

в.) проливен дъжд, наводнение от природно бедствие;

г.) увреждане от тежест при естествено натрупване на сняг или лед, падане на лавина;

д.) действие на подпочвени води или морски вълни;

е.) свличане и струпване на земни пластове;

ж.) градушка;

з.) измръзване на стоково-материални запаси;

и.) удар от пътно превозно средство или животно, авария на подемни машини;

й.) увреждане на имущество по време на транспортирането му от един адрес на друг със собствен или нает транспорт;

к.) внезапно изтичане на вода от спринклерни инсталации;

л.) авария на водопроводни, канализационни, отоплителни и климатични инсталации;

м.) късо съединение и токов удар;

н.) земетресение;

о.) вандализъм, включително злоумишлен пожар и злоумишлена експлозия;

п.) Кражба

р.) кражба чрез взлом;

с.) кражба чрез използване на техническо средство;

т.) грабеж.

1. Избраният изпълнител следва да застрахова имущество на възложителя в срок до 2 дни след заявка.
2. Застрахователното покритие ще се възлага **за срок от 12 месеца**, считано от датата на изтичане на предходната застрахователна полица за всяко едно имущество поотделно.
3. Възложителят си запазва правото на опция в размер до 10 на сто от прогнозната стойност на поръчката по обособена позиция № 1 без ДДС, за предоставяне на допълнителни услуги по застраховане от страна на избрания изпълнител, в случай на необходимост от страна на възложителя за застраховане на имущество, което не е предвидено да бъде застраховано по настоящата обществена поръчка, срещу заплащане на допълнителна премия.
4. В случай на новопридобити обекти, избраният изпълнител следва да ги застрахова при същите условия на настоящата документация, като застрахователна полица за тях ще се сключва за срок до 12 месеца.
5. В случай че по време на действие на договора застрахователният интерес за отделно имущество отпадне, застрахователното покритие по отношение на него се прекратява. В този случай, избраният изпълнител връща на Възложителя разликата между цялата премия за съответното имущество и премията за използваната част от застрахователния период, изчислена пропорционално на месечна база. Избраният изпълнител връща на Възложителя и съответния данък съгласно ЗДЗП, начислен върху застрахователната премия, подлежаща на връщане.
6. Участниците следва да посочат в ценовото си предложение застрахователна премия за срок от 12 месеца за всяко движимо и недвижимо имущество съгласно таблицата, неразделна част от настоящите спецификации, за покриване на всички рискове, посочени в настоящите спецификации.
7. Всички предложени застрахователни премии трябва да са положителни числа. Застрахователните премии се посочват в български лева и трябва да са записани най-много до втория знак след десетичната запетая.
8. Застрахователната премия по застраховката на недвижимото и движимо имущество трябва да включва и дължимия данък върху застрахователните премии.
9. Застрахователната премия по застраховката на недвижимото и движимото имущество не може да включва отстъпки / бонуси, които да бъдат изискуеми и дължими към избрания изпълнител при настъпване на застрахователно събитие.
10. Възложителят заплаща застрахователната премия по съответния вид застраховка еднократно по банков път в български лева в срок до 15 работни дни след влизане в сила на застрахователната полица.
11. Застрахователната сума за недвижимото и движимо имущество се определя съгласно балансовата му стойност.
12. Участниците посочват в предложението за изпълнение на обществената поръчка размер на застрахователна сума в български лева за всяко движимо и недвижимо имущество, описано в таблицата към Техническите спецификации. Предложените от участниците стойности за размер на застрахователна сума по съответния вид застраховка следва да са различни от нула. Всички предложени застрахователни суми трябва да са положителни числа и да са записани най-много до втория знак след десетичната запетая.
13. Ако при настъпване на застрахователно събитие се установи, че увреденото имущество е подзастраховано, при определяне на дължимото обезщетение избраният изпълнител не взима предвид подзастраховането, доколкото то не надвишава 20%.
14. Отговорността на избрания изпълнител за покрити застрахователни рискове е на база 100% застрахователната сума.
15. Отговорността на избрания изпълнител е до размера на договорения лимит, посочен в застрахователната полица, независимо от броя и вида на настъпилите застрахователни събития в срока на действие на застраховката, независимо от броя, вида и размера на изплатените в срока на действие на застраховката обезщетения, както и независимо от броя и вида на щетите, за които е изплатено застрахователно обезщетение в срока на застраховката.
16. Застрахователният договор ще бъде сключен без прилагане на франшиз /самоучастие на застрахования/ по нито една от клаузите, както и без изискване за дозастраховане след изплащане на обезщетение, независимо от броя и размера на изплатените обезщетения за срока на застраховката.
17. Оценка на щетите се извършва към датата на настъпване на застрахователното събитие въз основа на оглед и оценка от вещо лице, по цени на избрания изпълнител, предварително съгласувани със възложителя, или по фактури за извършен ремонт, след предварително съгласуване със застрахователя.
18. Размерът на застрахователното обезщетение се определя в рамките на застрахователната сума за съответното имущество, както следва:

а.) при частични щети: размерът на вредата се определя чрез предвиждане на необходимите разходи за труд и материали за извършване на ремонт;

б.) при тотални щети: размерът на вредата е равен на действителната стойност на увредените или погинали имущества непосредствено преди настъпването на щетата.

1. Срокът за изплащане на застрахователното обезщетение по застраховка „Имущество“ е до 15 дни след представяне от страна на Възложителя на всички документи, необходими за установяване на щетата по основание и размер.
2. При щети с особено голям размер следва да се допуска предварително изплащане по банков път до 50% от приблизителния размер на обезщетението, преди приключване на довършителните работи. Авансовото плащане се извършва по банков път до 24 часа, след представяне на всички писмени документи и данни, необходими за установяване на щетата по основание и размер, и след осъществен оглед от страна на избрания изпълнител. В тридневен срок от уведомяването избраният изпълнител е длъжен да направи предписания за отстраняване на неточности и/или пропуски, ако има такива. Окончателно определеният размер на обезщетението с приспадане на авансовото плащане се изплаща по банков път в срок от 15 дни след представяне на всички писмени документи и данни, необходими за установяване на щетата по основание и размер.
3. Избраният изпълнител е длъжен да обезщети ВЪЗЛОЖИТЕЛЯ за разходи, направени от последния при полагане на дължимата грижа за ограничаване на вредите от настъпило застрахователно събитие, а ако тези разходи са направени в изпълнение на указанията на избрания изпълнител, те се изплащат и над размера на застрахователната сума.
4. Участниците следва подробно и изчерпателно да опишат в предложението за изпълнение на обществената поръчка реда, условията и сроковете за уведомяването при настъпване на застрахователно събитие. Предложеният срок за уведомление за щета съгласно разпоредбата на чл. 403, ал. 1 от КЗ не може да бъде по-кратък от 7 работни дни от узнаването за застрахователното събитие.
5. В тридневен срок от уведомяването за настъпило застрахователно събитие и представяне на документите, необходими за доказване на щетата по основание и размер, избраният изпълнител е длъжен да направи предписания за отстраняване на неточности и/или пропуски, ако има такива.
6. Участниците следва да посочат лице, с което представители на възложителя да контактуват по всички въпроси, касаещи изпълнението на договора за възлагане на обществената поръчка, както и лице, което да го замести при необходимост – болест, нетрудостопособност и т.н.
7. Участниците следва да посочат и приложат към техническото си предложение образци на документи и/или бланки, необходими при уведомлението за щета.